राष्ट्रिय योजना आयोगका उपाध्यक्ष प्राडा गोविन्दराज पोखरेलले जलवायु परिवर्तनसँग जुध्न ‘आइस–आईसीई’ फर्मुला सुझाएका छन् । आइतवारदेखि राजधानीमा शुरू भएको जलवायु अनुकूलनसम्बन्धी अन्तरराष्ट्रिय सम्मेलनमा बोल्दै डा पोखरेलले भने, ‘जलवायु परिवर्तनसँग जुध्न ‘आइस फर्मुला’ अर्थात् पूर्वाधार (आई), क्षमता विकास (सी) र स्थानीय जनताको सशक्तीकरण (ई)लाई प्राथमिकतामा राखेर योजना बनाउनुपर्छ ।’
